Gustav Suits
Gustav Suits (30. november 1883 Kurista – 23. mai 1956 Stockholm) oli eesti luuletaja ja kirjandusteadlane. Ta oli 1921. aastast Tartu Ülikooli eesti ja üldise kirjanduse professori kohusetäitja, 1924. aastast erakorraline ja 1931. aastast korraline professor. Eesti Teaduste Akadeemia liige aastatel 1938–1940. Oli üks nooreestlaste liikumise juhte ja sõnastas selle lipukirja "Olgem eestlased, aga saagem ka eurooplasteks".